หุ้นเช้า30ต.ค.ปิดบวก9.82 จุด
ตลาดหุ้นภาคเช้าวันที่ 30 ต.ค.ปิดการซื้อขายที่ระดับ 1,289.39 จุด เพิ่มขึ้น 9.82 จุด  มูลค่าการซื้อขาย 10,136.43 ล้านบาท
30 ต.ค. 2555

ตลาดหุ้นภาคเช้าวันที่ 30 ต.ค.ปิดการซื้อขายที่ระดับ 1,289.39 จุด เพิ่มขึ้น 9.82 จุด  มูลค่าการซื้อขาย 10,136.43 ล้านบาท 




ตลาดหุ้นวันที่ 30 ต.ค. เปิดตลาดในแดนบวก ดัชนีหุ้นฟื้นตัวตามตลาดหุ้นในภูมิภาค มีแรงซื้อกลับในหุ้นขนาดใหญ่ ทำให้การซื้อขายภาคเช้าปิดการซื้อขายที่ระดับ 1,289.39 จุด เพิ่มขึ้น 9.82 จุด หรือ 0.77% มูลค่าการซื้อขาย 10,136.43 ล้านบาท 
น.ส.ธีรดา ชาญยิ่งยงค์ ผู้ช่วยผู้อำนวยการ ฝ่ายวิเคราะห์หลักทรัพย์ บล.ฟิลลิป(ประเทศไทย) กล่าวว่า ดัชนีหุ้นไทยฟื้นตัวตามตลาดหุ้นในภูมิภาค ซึ่งส่วนใหญ่ปรับตัวบวกยกเว้นตลาดหุ้นฮ่องกง แม้ว่าพายุเฮอริเคนจะส่งผลให้ตลาดหุ้นสหรัฐปิดทำการอีก 1 วัน ทำให้ไม่น่าจะมีปัจจัยจากสหรัฐเข้ามามีผลต่อความเคลื่อนไหวของดัชนีหุ้นไทย ส่วนผลกระทบจากพายุดังกล่าวคงต้องติดตามสถานการณ์ต่อไป 
อย่างไรก็ตาม เริ่มเห็นสัญญาณว่าแรงขายของนักลงทุนต่างชาติในตลาดหุ้นไทยเริ่มลดลง แต่ปริมาณการซื้อขายโดยรวมไม่ได้มาก ดังนั้นต้องติดตามแรงซื้อของนักลงทุนต่างชาติ แต่เชื่อว่าดัชนีหุ้นที่ปรับตัวลดลงในระยะนี้เป็นเพียงการปรับฐาน กลยุทธ์ระยะนี้แนะนำให้นักลงทุนขายทำกำไรเมื่อดัชนีมีการฟื้นตัว
ทั้งนี้ มองกรอบแนวรับดัชนีหุ้นระยะสั้นที่ 1,280 จุด และแนวต้านที่ 1,290 จุด
5 อันดับหุ้นที่มีการซื้อขายสูงสุด
1.PTTEP  ปิดที่ 165 บาท เพิ่มขึ้น 3.50 บาท หรือ 2.17% มูลค่าการซื้อขาย 875 ล้านบาท 
2.PTT ปิดที่ 316 บาท ไม่เปลี่ยนแปลง มูลค่าการซื้อขาย 656 ล้านบาท 
3.BBL ปิดที่ 176 บาท ลดลง 1 บาท หรือ 0.56% มูลค่าการซื้อขาย 397 ล้านบาท 
4.CPF ปิดที่ 35.75 บาท เพิ่มขึ้น 0.50 บาท หรือ 1.42% มูลค่าการซื้อขาย 329 ล้านบาท 
5.ITD ปิดที่ 4.06 บาท เพิ่มขึ้น 0.06 บาท หรือ 1.50% มูลค่าการซื้อขาย 299 ล้านบาท